Foto: Reuters Xitoy va Filippinda ko‘plab insonlar hayotiga zomin bo‘lishga ulgurgan «Mangxut» tayfuni Honkonggacha yetib keldi. Mahalliy meteorologiya stansiyasi ogohlik signalini maksimal darajaga ko‘tardi - o‘quv muassasalari, idoralar va do‘konlar yopildi. Parom va avtobus qatnovlari to‘xtatildi, halqaro Honkong aeroportida yuzlab reyslar bekor qilindi. Mahalliy aholi yuzlab foto va videolar bilan bo‘lishmoqda - ildizi bilan qulagan daraxtlar, singan deraza oynalari, ag‘anagan reklama konstruksiyalari va h.k.